16. januar 2020

**Fremtidens studieretninger**

**Tirsdag aften blev der snakket klima, e-sport og meget mere på Tradium.**

I tirsdags lukkede Tradium dørene op til Åbent Hus. På Tradium HHX, kunne interesserede blandt andet høre mere om den nye studieretning, People, Planet, Profit.

På linjen skal de studerende arbejde med bæredygtighed. Eksempelvis skal de besøge virksomheder, der arbejder med grønne tiltag og teknologier.

-Det vi kan med den her studieretning er at besøge nogle virksomheder, se hvad de gør og prøve at forstå hvorfor, forklarer Nicolaj Pedersen, der er adjunkt på Tradium HHX og skal undervise på People, Planet, Profit. Nikolaj forklarer også, at netop det økonomiske perspektiv, er særligt for linjen på HHX.

 -Jeg synes at det lyder vildt spændende med People, Planet, Profit linjen og det fokus der kommer på bæredygtighed, fordi det er den retning at udviklingen går, over de næste mange år, fortæller Kristine der er interesseret i at starte på HHX, men også overvejer STX.

Interessen for linjen var generelt stor og der var mange gode spørgsmål. En besøgende ville eksempelvis gerne høre, om man skal flyve på studietur, når man går på studieretningen.

**Fremvisning af hverdagen**

Men det var ikke kun på Handelsgymnasiet, at erhvervsuddannelserne havde budt indenfor. Hos EUD-uddannelserne på Blommevej i Randers, fremviste eleverne på blandt andet tømrer- og mureruddannelserne også deres håndværk og gav et indblik i, hvordan det er at gå på en erhvervsskole.

Dermed varmede de op til DM i Skills i slutningen af ugen, hvor 4 Tradium elever deltager. Herudover skal vinderne af Skills Stafetten i Randers, eleverne fra 8.i på Nørrevangsskolen og 8.b fra Korshøjskolen, også dyste i den afgørende finale. Alt sammen sker 16. – 18. januar i Bella Center i København.

**Kontakt**

Ulrik Burhøj Jepsen

Kommunikatør, Tradium

ubj@tradium.dk

**Om Tradium**

Erhvervsskolen Tradium er et uddannelsesmæssigt kraftcenter, som udbyder en lang række ungdoms-, voksen- og efteruddannelser inden for det merkantile og tekniske område: hhx, htx, eux, eud og AMU. Skolen beskæftiger ca. 460 medarbejdere og underviser 2.900 årselever på syv adresser i Randers, Hobro og Pederstrup. Tradium har en vision om at være en internationalt orienteret og stærk partner for erhvervslivet samt en udviklende og attraktiv arbejdsplads med professionelle medarbejdere. Læs mere på tradium.dk